[](http://www.linksidene.no/minskole/Ramsvik/pilot.nsf)

Kvalitetsplan 2015 – 2018



”Vi ser muligheter”

Innledning

Lenden skole og ressurssenter ble opprettet i 2006 og har som overordnet målsetting at vi skal bidra til å øke stavangerskolenes kapasitet, slik at alle elever kan delta aktivt i et inkluderende læringsmiljø på egen hjemmeskole.

Hovedmålgruppen er grunnskoleelever fra 1-10 klasse med psykososiale vansker og eller psykiske lidelser som hovedvanske.

Kvalitetsplanen gjelder for 2015-2018.

Den første delen av kvalitetsplanen inneholder visjon, hovedpunktene i verdigrunnlaget, fokusområdene i kvalitetsplanen med mål, innsatsområder og resultatmål. Videre inneholder den en tidsplan som viser når vi starter på fokusområdene og når vi evaluerer dem. I del to av kvalitetsplanen er fokusområdene på teamnivå brutt ned og konkretisert. Verdigrunnlag, organisasjonskart og kompetansehevingsplan følger som vedlegg til kvalitetsplanen.

Vår visjon

**”Vi ser muligheter”**

Lenden skole og ressurssenter skal bidra til å øke Stavangerskolenes kapasitet, slik at alle elever kan delta aktivt i et inkluderende læringsmiljø på egen hjemmeskole”.

*”Lenden skole og ressurssenter skal bidra til å øke Stavangerskolenes kapasitet slik at alle elever kan delta aktivt i et inkluderende læringsmiljø på egen hjemmeskole”.*

Hovedmålsetting

**Hva legger vi i nevnte elementer;**

**Kapasitet;** Lenden skole og ressurssenter ønsker å bidra til å øke/videreutvikle skolenes generelle og spesifikke kapasitet. Kapasitetsbegrepet består av motivasjon, kunnskap, ferdigheter og verdier. Arbeidet kan foregå både på individ og systemnivå (Flashpohler mfl. 2008).

**Inkluderende læringsmiljø;** Lenden skole og ressurssenter ønsker å bidra til at alle elever skal oppleve vekst, utvikling og tilhørighet, på egen hjemmeskole/klasse. For at inkludering skal skje i størst mulig grad, må skolene sørge for at de videreutvikler sin kapasitet. Dette kan skje på flere måter som ved å motta tilbud om skolevurdering, småkurs, konsultasjon, faglig veiledning, rådgiving og direkte arbeid med elever.

**På egen hjemmeskole;** Alle elever har rett til å delta aktivt i et inkluderende læringsmiljø på egen skole. Lenden skole og ressurssenter bidrar til dette ved å drive utstrakt veiledning, kursing, kompetanseheving, m.m. på den enkelte skole.

For å bidra til økt inkludering kan Lenden skole og ressurssenter tilby endagstilbud til elever. Målsettingen med endagstilbudene er å gi elever som har behov for et alternativt opplæringstilbud muligheten til å arbeide med kompetansemål hentet fra Kunnskapsløftet på en mer konkret og praktisk måte i et alternativt læringsmiljø en dag i uka. Disse tilbudene har også et fokus på personlige vekstprosesser, slik som utvikling av sosiale ferdigheter. Sosiale ferdigheter er en forutsetning for å kunne inngå i større læringsfelleskap med sine medelever på hjemmeskolen.

Noen få elever i Stavanger kommune vil i en periode kunne ha behov for et mer tilrettelagt og segregert skoletilbud. Da kan eleven få et opplæringstilbud i regi av Lenden skole og ressurssenter. Eleven vil da få muligheten til å få arbeide med elevrollen og den faglige og sosiale kompetansen sin i et annet miljø og på andre måter enn tidligere. Målet er at eleven etter en tid kan fortsette sin skolegang på hjemmeskole/videregående skole med økt kompetanse og motivasjon. Det kan gjøre det lettere for dem å fullføre det 13-årige skoleløpet i et inkluderende læringsmiljø. Parallelt med at eleven tas ut av sin hjemmeskole, arbeider hjemmeskolen med å øke sin generelle/ spesifikk kapasitet på områder som er direkte medvirkende årsaker til at eleven hindres i å delta i et positivt og inkluderende læringsmiljø på hjemmeskolen. Lenden skole og ressurssenter har laget egne prosedyrer som tas i bruk i tilbakeføringsprosesser.

For å få til hovedmålsettingen har vi laget en kompetansehevingsplan med egen målsetting:

«Lenden skole og ressurssenter skal utvikle høy grad av kapasitet for å kunne arbeide i tråd med modell for inklusjon».

Begrepet kapasitet blir overbygning for kompetanseutvikling de neste 3 år.

med undertema for skoleårene fremover:

- Relasjonskompetanse 2014-15

- Organisasjon og systemteori 2015-16

- Spesialisering i forhold til individ eller systemnivå 2016-17

Skoleåret 2014/15 er vi også med i Skolebasert kompetanseutvikling (SKU), pulje 2 med fokus på lesing.

Verdigrunnlag

Vi har utformet et verdidokument som forplikter våre ansatte innad og i møte med brukerne.

Respekt - er vår grunnverdi, med ansvarlighet og tillit som basisverdier. De tre verdiene er beskrevet i forhold til 4 perspektiver: Internt i Lenden, i vårt møte med elever, overfor foresatte og overfor skoler.

I Kvalitetsplanen belyser vi verdiene våre på denne måten:

Respekt

Respekt er et begrep for vår holdning overfor andre. Respektere kan bety å ”se på ny”. Respekt vises først og fremst ved å anekjenne andres synspunkter og ideer.

Vårt møte med brukere og kolleger skal være preget av respekt. ”Å se på ny” inviterer den enkelte til å se på muligheter og være opptatt av løsninger. Dette danner grunnlaget for relasjon, samarbeid, veiledning og utvikling.

Tillit

Vi ønsker å bygge og utvikle tillit gjennom vårt arbeid og i vårt møte med brukerne. Brukere og kollegaer må oppleve at vi er faglig rustet til å møte utfordringer som dukker opp. Ved å vise tillit og være til å stole på, skapes trygge relasjoner, gode samarbeidsforhold og muligheter for utvikling.

Ansvarlighet

Oppgavene vi påtar oss skal utføres med høy grad av ansvarlighet. Både med tanke på kvaliteten på arbeidet som utføres og i måten vi forholder oss til oppdrag, avtaler, lover, regelverk og yrkesetikk.

Fokusområdene i kvalitetsplanen

Visjonen, *”Vi ser muligheter”*, preger vårt arbeid og vårt møte med brukere og samarbeidspartnere.

*”Vi ser”* beskriver det gjensidige avhengighetsforholdet mellom to eller flere aktører. Tanker og ideer utvikles dermed i et vekselspill mellom individer, systemer og miljøer.

Vi ønsker å se muligheter:

- for elever til å bli best mulig inkludert på egen hjemmeskole/klasse. – ved å bidra til løsninger for skoler som blir utfordret mht å tilpasse læringsmiljøet for alle.

- i samarbeid med foreldre og andre samarbeidspartnere.

- ved å kunne tilby gode alternativer til elever og skoler som i perioder har behov for det.

- i videreutviklingen av Lenden som en lærende organisasjon.

Vi har for 2015 – 2018 valgt fokusområde: Inklusjon.

I tillegg retter vi fokus mot Stavanger kommunes satsningsområder i kvalitetsplanen ”God, bedre, best” og deltakelse i Skolebasert kompetanseutvikling (SKU) for ungdomstrinnet. Fokuset til Lenden skole og ressurssenter er lesing.

Fokusområdet:

Inklusjon

Mål:

Innsats-

område:

Resultat- mål:

Resultatmål:

* Alle teamene har god kunnskap om inklusjon og kan anvende kunnskapen i møte med praksisfeltet
* Erfaringsdeling er satt i system (intern formidlingskultur).
* Stavangerskolene kjenner til modellen og betydningen av den.
* Evalueringsskjema benyttes til å dokumentere at skolen har økt sin kapasitet gjennom bistand fra Lenden skole og ressurssenter.
* Statistikken over hvilke saker vi arbeider med viser endring mot tidlig innsats.
* Praksis viser at vi kommer tidligere inn i sakene.

Mål:

Lenden skole og ressurssenter skal arbeide i tråd med modell for inklusjon (se vedlegg).

Innsatsområde:

* Kapasitetsbygging internt på Lenden i henhold til kompetansehevingsplanen (se vedlegg).
* Ekstern informasjon om modell for inklusjon.
* Kompetanseheving til stavangerskolene (kurs, veiledning, rådgivning, diverse kartlegging, skolevurdering, systemarbeid, art, repulse, annet).
* Tidlig innsats -tidlig i gang med saker
* Tidlig innsats -prioritere de yngste.

Fokusområdet:

God, Bedre, Best

Mål:

Innsats-

område:

Resultat-

mål:

Mål:

Lenden skole og ressurssenter skal bidra til at alle elever i stavangerskolene skal dra nytte av fokusområdene i «God, bedre, best».

Innsatsområde:

* Lesing.
  + Generell innføring i tenkning om lesing.
  + Fokus på lesing i alle fag.
* Læreplanarbeid
  + Arbeide i tråd med læreplan for fag og bruke varierte metoder for å nå målene i K06.
* IOP
  + Utvikle IOP til et praktisk verktøy som fremmer læring.

Resultatmål:

* Ved Lenden skole og ressurssenter er alle leselærere (være bevisst stimulering av lesing).
* Alle teamene har god kjennskap til Kunnskapsløftet 2006 og til varierte metoder som bidrar til å nå målene i læreplanen.
* At den Individuelle opplæringsplanen (IOP) brukes som et verktøy i det daglige arbeidet med elevene.

Tidsplan:

Evaluering:

Tidsplan og evaluering

Evaluering:

* Halvårlig evaluering i teamene.
* Halvårlig evaluering i ledergruppen.
* Årlig evaluering i fellesmøte for hele Lenden.

Tidsplan:

Alle innsatsmålene arbeides med gjennom hele perioden.

Vedlegg:

Kvalitetsplanen 2015 - 2018

Vedlegg:

* Organisasjonskart
* Kvalitetsplaner på teamnivå
* Verdidokument
* Modell for arbeid med inklusjon i Stavangerskolen


(Rundskriv 12.11.2014)

* Kompetansehevingsplan

Vedlegg:

Organisasjonskart:

Lenden skole og ressurssenter





Verdibegrep : Ansvarlighet

|  |  |  |  |
| --- | --- | --- | --- |
| Internt i Lenden | Overfor elever | Overfor Foreldre | Overfor skoler |
| * Ta ansvar * Holde avtaler * Være tydelig * Være faglig, kunne begrunne tiltak * Vise initiativ * Dokumentere praksis * Være lojal mot det som er bestemt * Yte noe ekstra * Ansvar for å leve opp til visjon og verdiplattform * Lojalitet mellom de ulike avdelingene. * Ha høy etisk bevissthet i arbeidet vårt * Følge regler og retningslinjer * Være samarbeidsorientert * Jevn fordeling av arbeid, oppgaver og plikter. * Støtte hverandre som kolleger * ”Gjøre hverandre gode” | * Følge avtaler * Tilrettelegge for mestring. * Lage gode planer for elevene. * Ha kvalitet på elevarbeidet vårt. * Systematiske evalueringer. * At vi tar elevens perspektiv og er elevens advokat. * At det er systematiske ansvarsgruppemøter rundt elevene våre. * At vi klarer å skape forutsigbarhet * At vi tydeliggjør elevrollen og lærerrollen * At vi tilrettelegger for inkludering * At vi er samarbeidsorienterte og opptrer profesjonelt * At vi er tydelige på våre forventninger til elevene. * At vi har systematiske elev- og utviklingssamtaler | * At foreldrene får medansvar for tiltak * At vi har klare forventninger til foreldrene. * At foreldrene får bidratt med sine sterke sider. * At vi har fokus på mestring * At vi lager klare og forpliktende avtaler * At vi bruker et språk som foreldrene forstår * Å forstå foreldrenes situasjon og at det er lov å tenke annerledes og forstå ting på en annen måte. * At vi forventer og signaliserer samarbeidsvilje. * At vi har et veiledende perspektiv på arbeidet | * At skolenes oppdateres på informasjon. * At vi følger opp våre avtaler overfor skolene. * At vi signaliserer gjensidige forventninger til hverandre. * At vi plasserer ansvaret der det skal være. * At eleven fortsatt har kontakt med skolen/pult etc stående klar. * At vi lager felles tiltaksplaner rundt elevene. * At vi er realistiske i våre mål og planer og ikke lover mer enn vi kan holde. * At vi har forventninger til skolenes endringsvilje. |

Verdibegrep : Tillit

|  |  |  |  |
| --- | --- | --- | --- |
| Internt i Lenden | Overfor elever | Overfor Foreldre | Overfor skoler |
| * At vi klarer å skille mellom sak og person. * At vi har tillit til andres kompetanse og ståsted. * At vi kan gi hverandre konstruktiv feedback. * At vi er lojale mot hverandre utad. * At vi er støttende og hjelper hverandre. * At det er rom for å gjøre feil. * At det er lov å be andre om hjelp og veiledning * At vi kan utnytte komplementær kompetanse til alles beste. | * At vi skaper en trygg base for elevene. * At vi stoler på elevene. * At vi har positive forventninger * At vi både er varme og grensesettende * At vi setter pris på den enkelte elevs særegenheter. * At vi er realistiske i våre mål. * At vi bruker mye positiv feedback * At vi har innsikt i elevens problematikk * At vi kan tåle å bli avvist, ikke bli likt. * At vi fremmer en likeverdig dialog. * At vi er tålmodige, tar oss tid. * At elevene opplever rettferdig behandling * At det er samsvar mellom det vi sier og det vi gjør. * At vi er gode rollemodeller. * At vi tilrettelegger for mestring * At vi stadig prøver på nytt med nye tiltak, metoder og strategier. * At vi gir elevene økende frihet og ansvar etter hvert som de viser at de mestrer dette. | * At vi kan ta deres perspektiv * At relasjonen er likeverdig * At vi signaliserer forventninger til foreldrerollen. * At vi gir foreldrene positive tilbakemelding. * At vi er åpne for veiledning i oppdragerspørsmål. * At vi er realistiske og troverdige * At foreldrene vet at vi er på lag og vil deres barns beste. * At foreldrene får nok informasjon * At vi tar foreldrene med på råd. * At foreldrene sikres innflytelse og medansvar * At vi bruker et vanlig språk og ikke et akademisk | * At vi tar skolene aktivt med i samarbeidet. * At vi viser ydmykhet overfor skolene. * At vi har en holdning til at skolene ønsker utvikling. * At vi har tillit til skolene. * At vi utvikler tillit gjennom at vi er faglige, har gode opplegg og begrunnede tiltak. * At vi dokumenterer vårt arbeid på en god måte. * At vi har forventninger til at skolene holder sin del av avtalene. |

|  |  |  |  |
| --- | --- | --- | --- |
|  | **Oppvekst og levekår**  Oppvekst | | |
| Alle rektorer | Dato: Saksnummer:  Journalnummer: Deres referanse: | 12.11.2014  14/18793-1  98438/14 | |
| **Rundskriv 12.11.2014**  **MODELL FOR ARBEID MED INKLUSJON I STAVANGERSKOLEN** | | |  |
|  | | | |

Lenden har utarbeidet en modell for arbeid med inklusjon i Stavangerskolen. Formålet med modellen er å bidra til at alle elever skal delta aktivt i et inkluderende læringsmiljø på egen hjemmeskole. Modellen skal bidra til bedre tilpasset opplæring og tidlig innsats ute på hjemmeskolen.

Lenden vil bistå skolene i å få en oversikt over skolens *kapasitet* (motivasjon, kunnskap, ferdigheter og verdier både på individuelt og kollektivt nivå). Lenden vil tilby kartlegging, kurs, veiledning, rådgivning og nettverk med fokus på læringsprosesser rettet mot de utfordringer skolen opplever i møtet med elever eller klasser.

Det utarbeides en samarbeidskontrakt mellom de som skal arbeide i saken og elevens hjemmeskole før oppstart (jamfør figur).

Rektor sørger for at hele rundskrivet blir gjennomgått i ledergruppa og for de ansatte. Dette må gjøres årlig.

Rundskrivet vil legges tilgjengelig på intranettsidene til skole under rundskriv 2014.

Med hilsen

Per Haarr Eli Gundersen

Direktør Skolesjef

Unni Lill Borg

Rådgiver

Vedlegg: Modell for arbeid med inklusjon

Kopi til: PPT,

*Dokumentet er elektronisk godkjent og sendes uten signatur.*

**Modell for arbeid med inklusjon**

Opplæringslova og stortingsmeldinger presiserer at arbeidet i skolen skal være preget av inkludering, likeverd og tilpasset opplæring. Lenden skole og ressurssenter har som formål å bidra til å øke Stavangerskolenes kapasitet slik at alle elever kan delta aktivt i et inkluderende læringsmiljø på egen hjemmeskole.

Kapasitetsbegrepet består av motivasjon, kunnskap, ferdigheter og verdier både på individuelt og kollektivt nivå (Flashpohler mfl. 2008). Eksisterende holdninger mellom ansatte kan ha stor betydning for hvor stor kapasiteten er på en arbeidsplass. Eksempler på god kapasitet er når skolene er positive til tiltak som settes i gang, er interesserte i kompetanseheving, er fleksible og åpne for å tilpasse sine systemer til elevens behov.

Vi vet at skolene hvert år møter ulike utfordringer når det gjelder elever med særskilte behov. For at elevene skal få et best mulig skoletilbud, er det viktig at den enkelte skole, team og lærer har kapasitet til å håndtere sakene på en profesjonell og god måte.

Skolens kapasitet er avgjørende for at tiltak virker. Skal en lykkes med endringsprosesser i en skole må ledelsen ha oversikt over hva som er skolens kapasitet. En viktig strategi for Lenden skole og ressurssenter er derfor å tilby kartlegging, kurs, veiledning, rådgivning og nettverk med fokus på læringsprosesser rettet mot de utfordringer skolen opplever i møtet med elever eller klasser. Valg av kompetansehevingsstrategi kan gjennomføres på flere måter basert på kartlegging og analyse.

Segregeringstiltak i regi av Lenden skole og ressurssenter vil alltid ha som hovedmål at eleven i størst mulig grad skal inkluderes i sin klasse/gruppe på hjemmeskolen. Lenden skole og ressurssenter har utarbeidet en modell for inklusjon som brukes av alle våre avdelinger. Modellen er allerede kjent for de fleste stavangerskolene gjennom vårt arbeid. Intensjonen med å skrive ned modellen er at den skal bli tydeligere for Lendens samarbeidspartnere og vise hvilke delprosesser som ligger til grunn for god inklusjon.

Inklusjon og tilbakeføringsprosesser er komplekse temaområder. Mange aspekt må være på plass før eleven kan betraktes som inkludert i sitt naturlige klassemiljø, da prinsippet inklusjon understreker at eleven reelt skal delta i læringsfellesskapet og få faglig og sosialt utbytte av deltagelsen, ikke bare være rent fysisk tilstede i klassen sin.

Kompetansebygging og veiledning er forutsetninger for at skolene skal lykkes i arbeidet med inklusjon.

**Modell for arbeid med inklusjon**

**Mål: Økt kapasitet ved hjemmeskolen**

(Starter ved inntak/oppstart)

Kompetansehevingen tar utgangspunkt i kapasitets- begrepets fire områder:

- Motivasjon

- Verdier

- Holdninger

- Kunnskap

Valg av kompetansehevings-strategi gjennomføres basert på kartlegging og analyse.

Det kan gis tilbud om utvidet foreldresamarbeid.

Det kan tilbys systemrettede tiltak

som for eksempel:

- Skolevurdering

- Faglig veiledning

- Konsultasjon

- Rådgiving

**Inntak/oppstart**

Søknad fra skole/foresatte med tilrådning fra PPT

Søknad behandles (av inntaksteamet)

Ledelsen ved Lenden skole og ressurssenter avgjør hvem som skal arbeide i saken.

I forhold til barnetrinnet gir vi hovedsaklig bistand på hjemmeskolen.

I forhold til ungdomstrinnet gir vi bistand på hjemmeskole eller segregert skoletilbud en periode.

**Samarbeid:**

Det utarbeides en samarbeidskontrakt mellom de som skal arbeide i saken og elevens hjemmeskole før oppstart.

Samarbeidsavtalen inneholder:

* Tidsperspektiv for arbeidet
* Omfang
* Behov for kompetanseutvikling
* Oppfølging
* Ansvar
* Evaluering

**Beskrivelse av fasene i modellen**

**Inntak/oppstart**

Det er lederteamet på Lenden skole- og ressurssenter som avgjør hvem som får ansvar for å følge opp en sak.

I startfasen av en sak er det ofte behov for et utvidet samarbeid med aktuelle aktører for å få en grundigere forståelse av innholdet og hva som ligger til grunn for selve søknaden.

Ønsker og behov fra foresatte og elev blir betydningsfulle i denne fasen. Det kan også være aktuelt å se nærmere på relasjoner mellom foresatte, eleven, lærere og skolen.

Lenden lager oversikt over hva slags tiltak som har vært prøvd tidligere og effekten av tiltakene.

Videre lager Lenden oversikt over omfanget og alvorlighetsgrad av problematikk sett i relasjon til alle arenaene eleven opptrer på.

Lenden henter også uttalelser fra relevante samarbeidsinstanser.

**Ansvarsfordeling**

I inntaksfasen utarbeides det en samarbeidsavtale mellom Lenden skole og ressurssenter og hjemmeskolen. Avtalen inneholder blant annet en oversikt over hvilke områder skolen/trinnet /lærer ønsker å heve sin kompetanse på, målsettingen med kompetansehevingen og hvem som har ansvar for å gjennomføre den til hvilken tid.

Lenden skole og ressurssenter kan bistå med intern kompetanseheving.

I de tilfellene der eleven får et opplæringstilbud i regi av Lenden skole og ressurssenter starter tilbakeføringsprosessen/inklusjonsprosessen allerede ved inntak og kompetansehevingen foregår parallelt med det øvrige arbeidet.

Skolene bør også vurdere om eksisterende pedagogiske og organisatoriske differensiereringstiltak bør videreutvikles slik at skolen utnytter sine ressurser på en effektiv måte til beste for elevene. Lenden skole- og ressurssenter kan også konsulteres i dette arbeidet.

Foresatte kan få tilbud om utvidet foreldresamarbeid. Fokusområdene må bestemmes i samarbeid med foresatte men hovedsakelig relateres til foreldrerollen og de utfordringene barnet har med å være skoleelev.